SCC เผย Q1/58 มีกำไร 1.11 หมื่นลบ. โตตามผลการดำเนินงานธุรกิจเคมีภัณฑ์
SCC เผยงบฯ Q1/58 มีกำไร 1.11 หมื่นลบ. เติบโต 32% ตามผลการดำเนินงานธุรกิจเคมีภัณฑ์ที่ดีขึ้น
29 เม.ย. 2558

บริษัท ปูนซิเมนต์ไทย จำกัด(มหาชน) หรือ SCC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 1.11 หมื่นล้านบาท หรือมีกำไรสุทธิ 9.23 บาทต่อหุ้น เพิ่มขึ้น 32% จากช่วงเดียวกันของปีก่อนที่มีกำไรสุทธิ 8.38 พันล้านบาท หรือมีกำไรสุทธิ 6.98 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากตามผลการดำเนินงานที่ดีขึ้นของธุรกิจเคมีภัณฑ์ ประกอบกับในไตรมาสนี้มีกำไรจากการขายเงินลงทุนส่วนที่เหลือทั้งหมด 10% ในบริษัทสยามมิชลินกรุ๊ป จำกัด โดยรับรู้กำไรจากการขายเงินลงทุนดังกล่าวสุทธิภาษี จำนวน 1,485 ล้านบาท